**ANUNŢ PUBLIC  
pentru Concursul de proiecte de management de la   
Complexul Muzeal de Științe ale Naturii Constanţa**

*Consiliul Judetean Constanţa* *organizează*, în conformitate cu prevederile Ordonanţei de urgenţă a Guvernului nr. 189/2008 *privind managementul instituţiilor publice de cultură*, aprobată prin Legea nr. 269/2009, cu modificările şi completările ulterioare şi ale Ordinului Ministrului Culturii nr. 2799/2015 *pentru aprobarea Regulamentului-cadru de organizare şi desfăşurare a concursului de proiecte de management, a Regulamentului-cadru de organizare şi desfăşurare a evaluării managementului, a modelului-cadru al caietului de obiective, a modelului-cadru al raportului de activitate, precum şi a modelului-cadru al contractului de management*, *concursul de proiecte de management de la Complexul Muzeal de Științe ale Naturii Constanţa*, instituție publică de cultură.

Condiţii de participare:

1. are cetăţenia română sau a unuia dintre statele membre ale Uniunii Europene şi domiciliul în România;
2. are capacitate deplină de exerciţiu;
3. are studii universitare de licenţă absolvite cu diplomă de licenţă, respectiv studii superioare de lungă durată, absolvite cu diplomă de licenţă sau echivalentă în într-unul din **domeniile****[[1]](http://www.cultura.ro/concurs-de-proiecte-de-management-organizat-pentru-muzeul-national-bran" \l "_ftn1" \o ")**:

1. Domeniul fundamental (DFI) – *Matematică și științe ale naturii*; Ramura de știință (RSI) – Științele pământului și atmosferei, Domeniul de licență (DL) – **Geografie,** Specializarea -**Geografie**;

2. Domeniul fundamental (DFI) – *Matematică și științe ale naturii*; Ramura de știință (RSI) – Științele pământului și atmosferei, Domeniul de licență (DL) – **Geologie,** Specializarea - **Geologie**;

3. Domeniul fundamental (DFI) – *Matematică și științe ale naturii*; Ramura de știință (RSI) – Știința mediului, Domeniul de licență (DL) – **Știința mediului,** Specializarea – **Ecologie și protecția mediului**;

4. Domeniul fundamental (DFI) – *Matematică și științe ale naturii*; Ramura de știință (RSI) – Știința mediului, Domeniul de licență (DL) – **Știința mediului,** Specializarea – **Știința mediului**;

5. Domeniul fundamental (DFI) – *Matematică și științe ale naturii*; Ramura de știință (RSI) – Știința mediului, Domeniul de licență (DL) – **Știința mediului,** Specializarea – **Management și audit de mediu**;

6. Domeniul fundamental (DFI) – *Științe inginerești*; Ramura de știință (RSI) – Ingineria resurselor vegetale și animale, Domeniul de licență (DL) –**Zootehnie,** Specializarea – **Zootehnie**;

7. Domeniul fundamental (DFI) – *Științe inginerești*; Ramura de știință (RSI) – Ingineria resurselor vegetale și animale, Domeniul de licență (DL) –**Zootehnie,** Specializarea – **Piscicultură și avacultură**;

8. Domeniul fundamental (DFI) – *Științe inginerești*; Ramura de știință (RSI) – Ingineria resurselor vegetale și animale, Domeniul de licență (DL) – **Agronomia,** Specializarea – **Protecția plantelor**;

9. Domeniul fundamental (DFI) – *Științe inginerești*; Ramura de știință (RSI) – Ingineria resurselor vegetale și animale, Domeniul de licență (DL) – **Horticultură,** Specializarea – **Horticultură**;

10. Domeniul fundamental (DFI) – *Științe biologice și biomedicale*; Ramura de știință (RSI) – Biologie, Domeniul de licență (DL) – **Biologia,** Specializarea – **Biologie**;

11. Domeniul fundamental (DFI) – *Științe biologice și biomedicale*; Ramura de știință (RSI) – Biologie, Domeniul de licență (DL) – **Biologia,** Specializarea – **Biologie ambientală**;

12. Domeniul fundamental (DFI) – *Științe biologice și biomedicale*; Ramura de știință (RSI) – Medicină veterinară, Domeniul de licență (DL) –**Medicină veterinară**, Specializarea – **Medicină veterinară**.

1. are experienţă în specialitatea studiilor de minimum 5 ani;
2. nu i-a încetat contractul individual de muncă, raportul de serviciu sau contractul de management, pentru motive imputabile în ultimii 4 ani;
3. nu a suferit condamnări penale şi civile pentru fapte ce l-ar face incompatibil cu funcţia pentru care candidează;
4. nu deţine o funcţie de *manager* la o altă instituţie publică de cultură din România (astfel cum este definită de prevederile O.U.G. nr. 189/2008 *privind managementul instituţiilor publice de cultură*, cu modificările şi completările ulterioare);
5. nu a fost lucrător al Securităţii sau colaborator al acesteia, în sensul art. 2 lit. a) – c) din Ordonanţa de urgenţă a Guvernului nr. 24/2008 *privind accesul la propriul dosar şi deconspirarea Securităţii*;
6. cunoaşte limba română, scris şi vorbit.

**CALENDARUL CONCURSULUI:**

1. **02 februarie 2023**, aducerea la cunoştinţa publică a: condiţiilor de participare la concursul de proiecte de management; caietului de obiective; regulamentului de organizare a concursului de proiecte de management întocmit conform regulamentului-cadru; calendarului concursului, cu precizarea termenului/perioadei pentru fiecare etapă; actelor necesare înscrierii la concursul de proiecte de management care fac obiectul dosarului de concurs; bibliografiei; informaţiilor (privind condiţiile tehnice de redactare a proiectului de management şi condiţiile de prezentare a acestuia şi orice alte informaţii considerate necesare unei mai bune înţelegeri a cerinţelor concursului);
2. **2 martie 2023, ora 16:00 data limită de depunere a proiectelor de management şi a dosarelor de concurs de către candidaţi**, la sediul Consiliului Judeţean Constanţa din Bd. Tomis nr.51;
3. **3 martie 2023 – 7 martie 2023 ora 15:00**, selecţia dosarelor;
4. **8 martie 2023 – 20 martie 2023**, analiza proiectelor de management – prima etapă;
5. **20 martie 2023** aducerea la cunoştinţa candidaţilor, în scris, nota obţinută în prima etapă a concursului, precum şi afişarea acesteia la sediul Consiliului Judeţean Constanţa din Bd. Tomis nr.51 şi al instituţiei publice de cultură, precum şi pe pagina de internet a instituţiei publice de cultură, după caz;
6. **21 martie 2023**, susţinerea proiectelor de management în cadrul interviului – a doua etapă;
7. în termen de 24 de ore de la încheierea etapei a doua – aducerea la cunoştinţa candidaţilor, în scris, a rezultatului concursului, şi la cunoştinţa publică, a rezultatului concursului prin afişarea acestuia la sediul Consiliului Judeţean Constanţa din Bd. Tomis nr.51, precum şi pe pagina de internet a autorităţii, după caz;
8. candidaţii nemulţumiţi pot depune contestaţii asupra modului de respectare a procedurii privind organizarea şi desfăşurarea concursului, la sediul Consiliului Judeţean Constanţa din Bd. Tomis nr.51, în maxim 5 zile lucrătoare de la data aducerii la cunoştinţa candidaţilor a rezultatului concursului;
9. în termen de 24 de ore de la expirarea termenului în care pot fi depuse contestaţii sau, după caz, de la data soluţionării acestora (maxim 3 zile lucrătoare de la data expirării termenului pentru depunerea contestaţiilor), prin grija autorităţii, sunt aduse la cunoştinţa publică prin afişaj la sediul autorităţii şi al instituţiei, precum şi pe pagina de internet a autorităţii şi a instituţiei publice de cultură, rezultatul final al concursului, lista nominală a candidaţilor şi alte informaţii de interes public.

Dosarele de concurs şi proiectele de management se depun, la sediul Consiliului Judeţean Constanţa din Bd. Tomis nr.51, la Centrul pentru Informare Cetăţeni, în perioada 02 februarie 2023 – 02 martie 2023, până la ora 11:00.

**Dosarul de concurs trebuie să conţină:**

1. cerere de înscriere la concurs cu precizarea datelor personale de contact: telefon mobil şi adresă de e-mail, *conform modelului anexat;*
2. declarație de consimțământ privind prelucrarea datelor cu caracter personal, *conform modelului anexat*;
3. copie a actului de identitate;
4. curriculum vitae (conform H.G. nr. 1021/2004);
5. diplome de studii şi, după caz, documente care atestă efectuarea unor specializări (în cazul diplomelor de studii sau a documentelor care atestă efectuarea unor specializări în altă ţară, acestea trebuie să fie însoţite de dovada recunoaşterii acestora în România, conform prevederilor legale. La evaluarea dosarului de concurs, nu vor fi luate în considerare diplomele de studii sau documentele care atestă efectuarea unor specializări, cu termenul de valabilitate expirat);
6. adeverinţa care să ateste starea de sănătate corespunzătoare, eliberată cu cel mult 6 luni anterior derulării concursului, de către medicul de familie al candidatului sau de către unităţile sanitare abilitate;
7. cazierul judiciar, în cazul persoanelor cu cetăţenie română sau acte similare în situaţia persoanelor cu altă cetăţenie;
8. copia carnetului de muncă și, după caz, o adeverință eliberată ulterior datei de 01.01.2011 (*conform modelului anexat*) și/sau alte documente care să ateste experiența în specialitatea studiilor menționate;
9. declaraţie pe propria răspundere că nu i-a încetat contractul individual de muncă, raportul de serviciu sau contractul de management pentru motive imputabile în ultimii 4 ani, *conform modelului anexat;*
10. declaraţie pe propria răspundere, prin care se angajează, dacă este cazul, să renunţe la postul de manager deţinut, în condiţiile în care este declarat câştigător în cadrul acestui concurs de proiecte de management, *conform modelului anexat;*
11. *proiectul de management care trebuie întocmit pentru o perioadă de 3 ani* şi structurat conform cerinţelor din Caietul de obiective, în format scris şi în format electronic de tip PDF (CD sau DVD) - cu respectarea prevederilor art. 13 din Ordonanţa de urgenţă a Guvernului  nr. 189/2008 *privind managementul instituţiilor publice de cultură*, cu modificările şi completările ulterioare, respectiv, **fără a avea semnături şi fără a conţine indicii privind identitatea autorului** (fără a se menţiona numele şi/sau prenumele persoanei care l-a întocmit în cadrul textului, pe suportul tip CD/DVD sau în proprietăţile fişierului electronic de tip PDF.

**Proiectul de management întocmit pentru o perioadă de 3 ani este limitat la un număr de maxim 40 pagini** (format: A4, marginile paginii: stânga: 2 cm, dreapta 2 cm, sus: 1,25 cm, jos: 1,25, spaţierea între rânduri: *alinierea textului: justified, font: Times New Roman, cu dimensiunea de 12* puncte pentru textul de bază şi *dimensiunea de 14 puncte pentru titluri*, utilizând obligatoriu diacriticele specifice limbii române, numerotare pagini: *în josul paginii, numărul paginilor centrat, prima pagină a proiectului de management va fi structurată conform modelului prevăzut în anexa caietului de obiective aprobat; proiectul de management nu va conține alte titluri/capitole/subcapitole, decât cele menționate în structura proiectului de management prevăzută în caietul de obiective aprobat)* **+ Anexe**.

Proiectul trebuie să conțină punctul de vedere al candidatului asupra dezvoltării instituției pe durata proiectului de management. În întocmirea proiectului se cere utilizarea termenilor conform definițiilor prevăzute în OUG 189/2008 cu modificările și completările ulterioare.

Copiile actelor din dosarul de concurs se prezintă însoţite de documentele originale, care se certifică pentru conformitate de către secretariatul comisiei de concurs sau în copii legalizate. Documentele depuse într-o limbă străină vor fi însoţite obligatoriu de traduceri legalizate.

Relaţii suplimentare se pot obţine de la Compartimentul Coordonarea Instituţiilor de Cultură Subordonate (Tel. mobil: 0724.800.684/ Fax: 0241- 486613) din cadrul Consiliului Judeţean Constanţa (luni–joi între orele 8:00–16:30; vineri între orele 8:00–14:00).

**BIBLIOGRAFIE:**

1. **Constituția României**, republicată;
2. **Legea muzeelor şi colecţiilor publice nr.311/2003** republicată, cu modificările şi completările ulterioare;
3. **OUG 57/2019 privind Codul administrativ,** cu modificările și completările ulterioare**;**
4. **Legea** nr.**368/2022** privind bugetul de stat pe anul 2023;
5. **Legea nr.273/2006** privind finanţele publice locale, republicată, cu modificările şi completările ulterioare;
6. **Ordonanţa de Urgenţă a Guvernului nr.189/2008** privind managementul instituţiilor publice de cultură, cu modificările şi completările ulterioare;
7. **Ordinul Ministerului Culturii nr.2799/2015** pentru aprobarea Regulamentului-cadru de organizare şi desfăşurare a concursului de proiecte de management, a Regulamentului-cadru de organizare şi desfăşurare a evaluării managementului, modelului-cadru al caietului de obiective, a modelului– cadru al raportului de activitate precum şi modelului-cadru pentru contractele de management;
8. **Legea nr.227/2015** privind Codul Fiscal, cu modificările și completările ulterioare;
9. **Legea nr.153/2017** privind salarizarea personalului plătit din fonduri publice, cu modificările și completările ulterioare;
10. **Legea nr. 263/2010** privind sistemul unitar de pensii publice, cu modificările şi completările ulterioare;
11. **Legea nr.182/2000** privind protejarea patrimoniului cultural național mobil, republicată, cu modificările și completările ulterioare;
12. **Legea achizițiilor publice** **nr.98/2016,** cu modificările și completările ulterioare;
13. **Codul Muncii**, **Legea nr.53/2003**, republicată, cu modificările și completările ulterioare;
14. **OG nr.51/1998** privind îmbunătățirea sistemului de finanțare a programelor, proiectelor și acțiunilor culturale, cu modificările și completările ulterioare;
15. **OG nr.119/1999** privind controlul intern și controlul financiar preventiv, republicată, cu modificările și completările ulterioare;
16. **Ordinul nr.600/2018** pentru aprobarea Codului Controlului Intern Managerial, al entităților publice.
17. **Legea nr. 32/1994** privind sponsorizarea, cu modificările şi completările ulterioare.
18. **Hotărârea Guvernului nr. 599/2018** pentru aprobarea Metodologiei standard de evaluare a riscurilor de corupţie în cadrul autorităţilor şi instituţiilor publice centrale, împreună cu indicatorii de estimare a probabilităţii de materializare a riscurilor de corupţie, cu indicatorii de estimare a impactului în situaţia materializării riscurilor de corupţie şi formatul registrului riscurilor de corupţie, precum şi pentru aprobarea Metodologiei de evaluare a incidentelor de integritate în cadrul autorităţilor şi instituţiilor publice centrale, împreună cu formatul raportului anual de evaluare a incidentelor de integritate.
19. **Hotărârea Guvernului nr. 1269/2021** privind aprobarea Strategiei naţionale anticorupţie 2021-2025 şi a documentelor aferente acesteia.
20. Hotărârea Guvernului nr. 262/2019 pentru aprobarea **Normelor metodologice de aplicare a prevederilor Legii nr. 202/2002 privind egalitatea de şanse şi de tratament între femei şi bărbaţi.**

**Anexe:**

* **Regulamentul de Organizare și desfășurare al** Concursului de proiecte de management de la Complexul Muzeal de Științe ale Naturii Constanța aprobat prin Dispoziție.
* **Caietul de Obiective** aprobat prin Dispoziția nr.626/07.09.2022**.** [**http://www.cjc.ro/sectiune.php?s=249**](http://www.cjc.ro/sectiune.php?s=249)
* **Anexa Nr.1 – ROF Complexul Muzeal de Științe ale Naturii Constanța,** aprobat prin HCJC nr.59/23.02.2022. <http://www.cjc.ro/sectiune.php?s=229>
* **Anexa Nr.2 – Stat de funcţii și Organigrama de la Complexul Muzeal de Științe ale Naturii Constanța** aprobat prin HCJC nr.60/23.02.2022. <http://www.cjc.ro/sectiune.php?s=229>
* **Anexa Nr.3 - Buget de Venituri și Cheltuieli Complexul Muzeal de Științe ale Naturii Constanța.**

Bugetul aprobat al Complexului Muzeal de Științe ale Naturii Constanța pe ultimii trei ani:

**2019**

* [**https://www.cjc.ro/sectiune.php?s=16**](https://www.cjc.ro/sectiune.php?s=16) **– 2019**
* Hotărârile Consiliului Județean Constanța numărul: **87**/19.04.2019; rectificările - **155**/24.06.2019;**218**/30.09.2019 și **301**/13.12.2019: <https://www.cjc.ro/sectiune.php?s=174>

**2020**

* [**https://www.cjc.ro/sectiune.php?s=193**](https://www.cjc.ro/sectiune.php?s=193) **– 2020**
* Hotărârile Consiliului Județean Constanța numărul: 86/18.02.2020;169/29.05.2020; 191/30.06.2020;233/27.08.2020; 322/27.11.2020.

**2021**

* [**https://www.cjc.ro/sectiune.php?s=211**](https://www.cjc.ro/sectiune.php?s=211) **– 2021**
* Hotărârile Consiliului Județean Constanța numărul:79/21.04.2021;204/29.09.2021; 283/13.12.2021.

**2022**

* [**http://www.cjc.ro/sectiune.php?s=229**](http://www.cjc.ro/sectiune.php?s=229)
* Hotărârile Consiliului Județean Constanța numărul:17/28.01.2022;116/20.04.2022;194/31.08.2022; 236/21.09.2022; 332/12.12.2022

**2023**

Bugetul de venituri și cheltuieli de la Complexul Muzeal de Științe ale Naturii Constanța pentru anul 2023 va fi supus aprobării sedinței Consiliului Județean Constanța de la sfârșitul lunii ianuarie 2023, acesta va fi afișat pe site-ul autorității județene la Hotărâri de Consiliu Județean - <http://www.cjc.ro/sectiune.php?s=16>, anul 2023.

* **MODEL Declarație de consimțământ privind prelucrarea datelor cu caracter personal.**
* **MODEL Adeverinţă de vechime.**
* **MODEL Declaraţie de înscriere la concurs de management.**
* **MODEL Declaraţie pe propria răspundere – pentru motive imputabile în ultimii 4 ani.**
* **MODEL Declaraţie pe propria răspundere – renunțare la post de conducere.**